ועדת הכספים, כנסת 24, פרוטוקול מספר 113, 2021-10-12 14:00

אלכס קושניר: אני רוצה לפתוח את הדיון.

אלכס קושניר: הדיון הוא על חוק שכר ממוצע, פרק י', אני מזכיר לכם שבדיון הקודם ביצענו הקראה של החוק, אנחנו מצביעים רק על סעיף אחד, זה סעיף 31(1) ו-(2).

יעל סלנט: סעיף 30 לא בדיון הזה.

יעל סלנט: סעיף 31, סעיף 32 שביקשתם שלא להצביע וסעיף 34 שפשוט לא נחוץ, אני אסביר למה.

אלכס קושניר: לבקשת הוועדה מהדיון הקודם משרד האוצר הסכים להחריג מהקפאת השכר כמה קצבאות, בעיקר קצבאות פיצוי, ואני מבקש ממשרד האוצר להציג את זה.

עלי בינג: כן, אז בדיון הקודם נתבקשנו על ידי חלק מחברי הוועדה ויושב הראש לבחון החרגה של הקצבאות שצמודות לשכר הממוצע.

עלי בינג: חשוב להגיד שכמעט כל קצבאות הביטוח הלאומי אינן צמודות לשכר הממוצע ולכן אינן מושפעות מהתיקון הזה למעט קצבאות הנכות שדיברנו על זה ארוכות בוועדת העבודה והרווחה אתמול, אם תרצו אני יכול גם לעדכן את חברי הוועדה כאן, ואנחנו נמשיך עם זה מחר.

אלכס קושניר: גם הגעתם לסיכום מאוד יפה.

עלי בינג: כן, הגענו שמה לסיכום והצגנו את זה אתמול בוועדת עבודה ורווחה ואני מקווה מאוד שכבר מחר הוועדה שם תצביע על התיקון.

עלי בינג: יש שלוש קצבאות עיקריות שהן קצבאות פיצוי יותר, שהן כן צמודות לשכר הממוצע ולכן הן כן הקצבאות שיושפעו מההקפאה עליה אתם אמורים להצביע, זה הקצבה לנפגעי הגזזת הפוליו ועירויי הדם.

עלי בינג: ולבקשת הוועדה אנחנו הצענו נוסח שמחריג את הקצבאות האלה מההקפאה ונותן לכל אותן קצבאות הצמדה נורמטיבית של 2.45%.

אלכס קושניר: אני מבקש להקריא את זה.

עלי בינג: רק עוד מילה, הסדר דומה למה שהיה בשנה שעבר, לא בחקיקה אבל בוועדות, בנכי צה"ל ונתוני שוק.

אלכס קושניר: רק להקריא את זה, בבקשה.

יעל סלנט: אז אני רק אגיד על זה כמה מילים, זה באמת הקצבאות שמשרד האוצר הציע להחריג.

יעל סלנט: יש עוד מספר קצבאות חודשיות שגם הן צמודות לשכר הממוצע ואותן לא הוצע להחריג פה.

יעל סלנט: בנוגע לסעיף השני, דרוש תיקון לחוק הפלת"ד שהסברנו אותו בדיון הקודם.

יעל סלנט: סעיף 32 זה אותו סעיף שעוסק בהעלאת קצבאות הנכים שהבנתי שאנחנו לא מדברים עליו פה היום.

יעל סלנט: הוא נדון כאן, אבל הסיכומים בנוגע להסדר הכולל נדונים בוועדת העבודה והרווחה וחלק מהתקצוב של ההסדר הזה מושפע גם מההצמדה הזאת.

יעל סלנט: אני רק אגיד שסעיף 34 מדבר על כניסה לתוקף והוא מיותר כי ההסדר הזה יכול להיכנס לתוקף עם כל חוק ההסדרים.

גלעד גושר: יש לנו עדכון.

גלעד גושר: דיברנו גם עם מקרו אצלנו, בגלל שזה חל ממש מתחילת 2022 הם מבקשים שהתוקף יהיה לכל הפחות סוף דצמבר 2021.

גלעד גושר: זאת אומרת שכן חשוב להם שתהיה הבחנה בין התוקף של החוק הכללי לבין הסעיף הזה.

יעל סלנט: אז להשאיר את זה כמו שזה?

גלעד גושר: נראה לי שכן, אין פה חשיבות מהותית.

אלכס קושניר: זה לגבי סעיף 34?

יעל סלנט: זה לגבי סעיף 34.

יעל סלנט: אני לא כל כך מבינה למה כי אם בחצות הלילה של ה-1.1 משתנה ההסדר אז משתנה ההסדר.

גלעד גושר: אז אני אתן עוד כמה דקות הסבר יותר מנומק, אבל בואו נישאר בינתיים עם הדבר הזה.

אלכס קושניר: בסדר, אנחנו כרגע בסעיף 31.

אלכס קושניר: יש לנו הסתייגויות לסעיף 31?

יעל סלנט: כן, אני רוצה לעדכן את הוועדה.

אלכס קושניר: אני חושב שזה פורסם בתקשורת וכולם ראו.

אלכס קושניר: בבקשה.

אלכס קושניר: הסתייגויות?

יעל סלנט: הסתייגויות לסעיף 31.

שלמה קרעי: אני מצטרף להסתייגויות של האופוזיציה, של ש"ס, יהדות התורה, כל מי שהגיש.

אלכס קושניר: בבקשה, יעל.

יעל סלנט: כולם מסתייגים מהכול.

יעל סלנט: חבר הכנסת רוצה להציג את ההסתייגויות שלו?

אלכס קושניר: לא, את תציגי והוא ינמק.

יעל סלנט: ההסתייגות הראשונה של חבר הכנסת קרעי אומרת שבחישוב של השכר הממוצע ייקחו בחשבון גם את דמי האבטלה שמשתלמים ולא רק את השלושה חודשים האחרונים של השכר שיש לגביהם מידע מהלשכה המרכזית לסטטיסטיקה.

שלמה קרעי: אני רוצה לנמק.

אלכס קושניר: בבקשה.

שלמה קרעי: תודה, אדוני יושב הראש.

שלמה קרעי: מה שאנחנו עושים כאן בוועדה השנה, שנה שעברה כשקבענו את הוראת השעה אמרו שאין זמן, חייבים לעשות משהו, אי אפשר עכשיו.

שלמה קרעי: איתן גינזבורג אז אמר, אנחנו חייבים לעשות משהו מהיר ולגמור עם זה, זה חד פעמי.

שלמה קרעי: אבל כשאנחנו רואים שהדבר הזה נמשך ושהשכר הממוצע ממשיך לא לשקף נכונה את מצב המשק, אז אני מציע לעשות את זה בצורה הרבה יותר מסודרת, בצורה שתשקף, לא משנה במשברים של קורונה או משברים אחרים, השכר הממוצע יכלול בתוכו את המובטלים ואת דמי האבטלה שלהם ואז אתה מקבל שכר ממוצע שמשקף באופן אמיתי את מצב המשק.

שלמה קרעי: אם יש הרבה מובטלים השכר הממוצע יורד.

שלמה קרעי: בדוגמה של היום במקום שהשכר יעלה או תהיה עלייה צפויה גבוהה, תהיה עלייה צפויה מינורית או אפילו לא תהיה עלייה בכלל.

אלכס קושניר: או תהיה ירידה, כי אני מזכיר לך שהשכר של המובטלים הוא 70%.

שלמה קרעי: לא, אבל זה מעט מאוד.

שלמה קרעי: השכר של המובטלים הוא 70% אבל מכמה, כמה מובטלים יש?

שלמה קרעי: 10% נגיד?

אלכס קושניר: איזה 10%?

אלכס קושניר: פחות מ-5%.

שלמה קרעי: לא משנה, אני אומר נגיד תגיע ל-10%.

שלמה קרעי: אז היה 14%, עכשיו זה פחות מ-10%.

אלכס קושניר: פחות מחמישה.

שלמה קרעי: עוד יותר, ההשפעה היא מזערית, זה 5%, 0.05 כפול 0.3, זה פחות מ-1.5% של השפעה.

שלמה קרעי: לכן אני לא רואה סיבה לעשות טלאי על גבי טלאי ולא לתקן את זה באופן מהותי.

אלכס קושניר: תודה רבה חבר הכנסת קרעי.

אלכס קושניר: מי בעד ההסתייגות?

שלמה קרעי: רגע, אני רוצה לשמוע את עמדת הביטוח הלאומי.

שלמה קרעי: יש ביטוח לאומי כאן?

שלמה מור: יש ביטוח לאומי.

שלמה מור: שלמה מור, המוסד לביטוח לאומי.

שלמה מור: אנחנו לא קובעים את השכר הממוצע.

שלמה מור: בעצם אם אני מבין, מה שאתה אומר הוא שהשכר הממוצע ייקבע גם בהתאם לנתונים של מובטלים שקיבלו אבטלה ויראו בזה כהכנסה.

שלמה מור: לא לנו העניין אלא ללשכה המרכזית לסטטיסטיקה שקובע את השכר הממוצע במשק.

אלכס קושניר: תודה רבה.

אלכס קושניר: מי בעד ההסתייגות?

אלכס קושניר: מי נגד?

שלמה קרעי: למה אתה נגד?

שלמה קרעי: אתה יכול להסביר?

שלמה קרעי: לא אושר.

אלכס קושניר: ההסתייגות לא התקבלה.

שלמה קרעי: אתם חותמת גומי.

נירה שפק: ואתה רעשן סדרתי.

שלמה קרעי: יש לך תשובה למה?

נירה שפק: בוודאי, אני רק - - -

אלכס קושניר: רגע, נירה, הוא בכוונה עושה לך את זה.

נירה שפק: לא, אני רק רוצה לענות לו כי זה אומר שהוא לא קורא את הדיווחים שלי, כי אחרת הוא היה קצת יותר מתמצא בחומר.

אלכס קושניר: כן, בבקשה.

יעל סלנט: ההסתייגות הבאה היא הסתייגות לסעיף 34 של הכניסה לתוקף, שעדיין בבירור אם צריך אותו או לא.

יעל סלנט: אז אולי נחכה עם זה.

אלכס קושניר: כן, בואו נדלג ונמשיך.

שלמה קרעי: על מה אתם מדלגים?

אלכס קושניר: על סעיף 34.

שלמה קרעי: חבל, יש לי פה אחלה תחולה.

אלכס קושניר: אתה תציג אותה, אני בטוח.

יעל סלנט: אנחנו מנסים להבין את הצורך של הסעיף הזה.

יעל סלנט: ההסתייגויות לסעיף 32, כיוון שהוא לא נדון אני פשוט לא מציגה אותן כרגע.

יעל סלנט: ההסתייגויות הבאות זה של קבוצת ש"ס שאליה מצטרפים גם הליכוד וגם יהדות התורה.

יעל סלנט: אני מבינה שיש כאן הסתייגויות חזיתיות.

יעל סלנט: ההסתייגות הראשונה אומרת שההקפאה תחול רק ביחס להקפאת שכר הבכירים, שזה כמובן שרים, סגני שרים, חברי כנסת, נשיא המדינה, שופטים.

יעל סלנט: אז במקום שכר בכירים פשוט לפרט אותם כדי שיהיה ברור.

אלכס קושניר: בבקשה, חבר הכנסת ינון אזולאי.

ינון אזולאי: אני חושב שהיא נימקה את זה מספיק, אבל אני אעזור לה עם עוד.

אלכס קושניר: לא, אתה לא חייב.

ינון אזולאי: אני יודע שאתה רוצה לשמוע אותי.

ינון אזולאי: כמה זמן יש לי?

אלכס קושניר: שעה.

אלכס קושניר: חבר הכנסת אזולאי, שעה.

שלמה קרעי: על הסתייגות 6 ו-7, עליהם אתה מדבר?

ינון אזולאי: לגבי 7.

שלמה קרעי: תתחיל ב-6.

יעל סלנט: סעיף 6 אומר שכל סעיף 31 ימחק?

ינון אזולאי: כן.

יעל סלנט: הן כולן חלופיות אחת לשנייה.

יעל סלנט: האופציה הראשונה אומרת שבכלל השכר בשנת 2022 לא יוקפא.

ינון אזולאי: אז שיצביעו נגד.

יעל סלנט: אז ההסתייגות הראשונה - - -

אלכס קושניר: אז אנחנו לא מצביעים כקבוצת הסתייגויות?

שלמה קרעי: לא, הבטיחה לנו שגית - - -

ינון אזולאי: אלכס, כולה יש לך 17 הסתייגויות, אפילו פחות, כי על סעיף 30 אין.

ינון אזולאי: אתה רוצה שאני אתן על כל אחת נימוק?

ינון אזולאי: אני אתן.

יעל סלנט: אלה הסתייגויות שהן חלופיות.

אלכס קושניר: אז בוא נצביע.

יעל סלנט: אני רק אגיד את ההסתייגות.

יעל סלנט: ההסתייגות שסעיף 31 יימחק אומר שבשנת 2022 לא תהיה הקפאה.

אלכס קושניר: מי בעד?

אלכס קושניר: מי נגד?

אלכס קושניר: לא התקבל.

אלכס קושניר: לא אושר.

יעל סלנט: ההסתייגות השנייה אומרת מה שאמרתי קודם, שההקפאה בשנת 2022 היא תהיה רק לעניין הקפאת שכר הבכירים, שזה חברי כנסת, שרים, סגני שרים, שופטים וראש הממשלה.

ינון אזולאי: כשאנחנו מדברים על בכירים, פעם אחת צריך לפרט מי זה הבכירים במשק.

ינון אזולאי: מי אלה הבכירים שאנחנו רוצים להקפיא להם את זה.

ינון אזולאי: אני אומר אנחנו כחברי כנסת, כשרים, סגני שרים, אנחנו מבקשים שבחוק על מנת שלא תהיינה אי הבנות ומחר יגיעו לבכיר אחר כי היום יש איזה שהוא טרנד, 'בכיר אמר', בכיר, אנחנו לא יודעים מה זה בכיר, אנחנו רוצים שיהיה מפורט מה זה בכיר, לפרט את זה.

ינון אזולאי: אני לא חושב שיש עם זה בעיה, אני חושב שגם אתם תצביעו בעד, שנדע מה זה הבכירים.

יעל סלנט: לא, אבל אין הגדרה של בכיר בכלל.

ינון אזולאי: לא, אנחנו רוצים שיהיה קודם כל השכר זה ואני רוצה שאנחנו נהפוך את זה רק לבכירים.

יעל סלנט: זאת אומרת ההקפאה תהיה רק על חברי כנסת, שרים וסגני שרים, זה רק לא מתיישב עם ג' באותו מקום, כתוב שהאמור בסעיף זה יהיה למעט שרים, סגני שרים וכל זה.

יעל סלנט: ב-א' אתם אומרים רק אלה יוקפאו, רק הבכירים יוקפאו.

ינון אזולאי: כן, כי אני יודע שהם יצביעו נגד וזה לא יעבור לכן הבאתי לך את זה אחרי זה.

ינון אזולאי: בגלל זה אמרתי תצביעו קודם כל על זה ואם זה עובר אז אין לי בעיה אני אוותר על הסעיף הזה.

אלכס קושניר: אז מי בעד ההסתייגות?

שלמה קרעי: רגע, אתה לא בעד?

שלמה קרעי: אני גם רוצה לנמק.

אלכס קושניר: לא, שלמה, אין לי בעיה שמישהו אחד ינמק הסתייגות, זה בסדר, אבל אני לא חייב לתת לך ואני גם מבקש לכבד את זה.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: בעד – 2 נגד – 5 לא אושר.

שלמה קרעי: אתה יודע, הצבעת נגד זה, נגד הסתייגות שאומרת שאתה רוצה להקפיא את השכר הממוצע, תקפיא רק לנו, לבכירים, אל תקפיא לשכר מינימום או למקבלי קצבאות.

אלכס קושניר: אני יודע בדיוק למה הצבעתי.

שלמה קרעי: לעוד כל מיני כאלה ואחרים שנגזרים מתוך ההקפאה הזאת.

ינון אזולאי: זה מה שביקשנו, להגיד מי זה הבכירים.

ולדימיר בליאק: ההנמקה זה לפני ההצבעה, לא אחרי ההצבעה.

ינון אזולאי: ולדימיר, אל תנסה להתחמק מזה.

ינון אזולאי: אני אמרתי שאנחנו רוצים להקפיא רק לבכירים, זה מה שאמרתי.

ינון אזולאי: אתה יכול להגיד: בסדר, אני הצבעתי נגד.

ינון אזולאי: זכותך, זה בסדר גמור.

יעל סלנט: ההסתייגות הבאה אומרת שהאמור בסעיף זה למעט גמלאות שמוצמדות לשכר הממוצע, כלומר כל הגמלאות שמוצמדות לשכר הממוצע, שזה גם מה שראינו כאן וגם עוד גמלאות נוספות שלא צוינו קודם, ההקפאה לא תשפיע עליהן.

ינון אזולאי: שלמה ינמק במקומי.

שלמה קרעי: אדוני יושב הראש, דיברנו על כאלה שבאמת השכר הממוצע משפיע עליהם בעוד כמה עשרות שקלים בחודש, גמלאות.

שלמה קרעי: יש כאלה שטיפלנו בהם בסעיף אחר עם הביטוח הלאומי ויש כאלה שלא טיפלנו בהם.

שלמה קרעי: למה ההתעקשות הזאת לסנן בתוך החלשים, מי תחול עליו ההקפאה ומי לא תחול עליו ההקפאה.

שלמה קרעי: אנחנו מבקשים כאן, נכון שצריך לדאוג לג'ובים ולנורבגים ולשרים בלי תיק ונכון שצריך לדאוג לכל הממשלה למינויים פוליטיים במאות, אבל גם המסכנים האלה צריכים את הסיוע שלנו, ולכן אני חושב שחשוב מאוד להצביע בעד ההסתייגות.

שלמה קרעי: זאת הסתייגות שאם היית עכשיו לא רק יושב לי ככה ומחכה שאני אסיים לנמק, אלא היית יורד לגופו של עניין, היית מבין שכולנו צריכים להיות בעד, למעט גמלאות שמוצמדות לשכר הממוצע.

שלמה קרעי: למה גם גמלאות להקפיא?

שלמה קרעי: אני לא מבין אתכם.

נעמה לזימי: הערנו את זה גם אז.

ולדימיר בליאק: אני חייב לציין שיש הרבה טעם בדברים של חבר הכנסת קרעי, אני מציע לתמוך בהסתייגות הזאת.

נעמה לזימי: נכון, גם אני.

נעמה לזימי: אני מסכימה.

נעמה לזימי: גם הערנו את זה בפעם הקודמת, לפחות את העלייה של ה-2.5%.

שלמה קרעי: תודה, ולדימיר.

ולדימיר בליאק: אני תמיד ענייני.

ינון אזולאי: ולדימיר, אני רק רוצה להגיד לך, בגלל שעד שאתה מסכים, זאת הסתייגות שלי ושלמה הצטרף.

נעמה לזימי: ינון, כל הכבוד.

ינון אזולאי: שלמה, אנחנו שותפים.

שלמה קרעי: הכול טוב.

אלכס קושניר: אני רוצה רק שנדייק על איזה קצבאות מדובר, זה תוספת של ילד שאמו נפטרה, זה חסידי עולם וילד שנתייתם עקב מעשה אלימות, מענקים לאסירי ציון, מענקים לוותיקי מלחמת העולם השנייה, מענק בר מצווה לנפגעי עבודה והוצאות קבורה לנפגעי איבה.

אלכס קושניר: אלה הקצבאות שמוצמדות ועליהן אני מבקש להכניס אותן לנוסח החוק, לבקשתם של חברי הוועדה, גם ינון, גם נעמה, גם שלמה וגם ולדימיר וגם אחרים.

ינון אזולאי: תודה.

נעמה לזימי: תודה.

עלי בינג: מקובל.

עלי בינג: על הנושאים האלה דיברנו לפני כן עם היועץ המשפטי, אלה הנושאים האחרים, חלקם קצבאות חודשיות, חלקם מענקים שנתיים או סכומים שניתנים, זה מה שצמוד לשכר הממוצע, זה מספר קטן יחסית של אנשים ומקובל עלינו גם ההרחבה הזאת.

אלכס קושניר: אז ינון, אנחנו נצביע נגד ההסתייגות כי היא לא מדויקת ואנחנו נכניס את זה.

אלכס קושניר: מקובל?

שלמה קרעי: אפשר למשוך את ההסתייגות.

אלכס קושניר: או שתמשוך את ההסתייגות.

ינון אזולאי: אנחנו מושכים את ההסתייגות.

אלכס קושניר: בסדר גמור.

אלכס קושניר: אפשר גם את האחרות?

ינון אזולאי: אני אוריד.

ינון אזולאי: בגלל שבאמת ראיתי שאתם ענייניים אני אוריד לכם.

ינון אזולאי: כמה הסתייגויות יש שם עוד?

שלמה קרעי: לא, אל תמשוך, תצביע על כולן כמקשה אחת.

יעל סלנט: על סעיף 34 אין בכלל.

יעל סלנט: יש כאן את ההסתייגות הזאת שסותרת את מה שאמרנו.

ינון אזולאי: אז תמשכי אותה.

יעל סלנט: שכולם יהיו מוקפאים חוץ מהבכירים.

ינון אזולאי: תמשכי אותה.

יעל סלנט: אוקיי.

יעל סלנט: ויש שיפצו בשנת 2023 פי שניים, לא ברור ממה.

ינון אזולאי: לא נורא, אני רציתי לתת להם, אבל עכשיו כשהם עשו את זה אז תורידי.

יעל סלנט: אוקיי.

יעל סלנט: והקפאת השכר תתאפשר מתי שמשרד האוצר יחזיר את רשת הביטחון.

ינון אזולאי: תעשי את הכול כמקשה, את כל מה שנשאר כמקשה.

יעל סלנט: את השתיים הקודמות הורדנו, אבל מה זה אותה רשת ביטחון?

שלמה קרעי: מה שהיה בקורונה, זה שהממשלה הפקירה את העצמאיים מאז שאנחנו יצאנו.

ינון אזולאי: דמי החל"ת שהורידה.

יעל סלנט: אז החל"ת שהיא תמשיך את החל"ת למפוטרי קורונה?

ינון אזולאי: כן.

ינון אזולאי: שלמה, אבל זה כמקשה.

שלמה קרעי: אין מקשה, זה רק סעיף אחד.

אלכס קושניר: אתם רוצים למשוך את ההסתייגויות ולהשאיר אותם רק לעניין זכויות דיבור במליאה?

שלמה קרעי: לא, מה זה זכויות דיבור?

שלמה קרעי: לנמק.

שלמה קרעי: אנחנו רוצים לנמק.

ינון אזולאי: שלמה, יש לך עוד?

שלמה קרעי: לא, ההסתייגות הזאת של הרשת ביטחון.

ינון אזולאי: בסדר, זהו.

אלכס קושניר: אז יש אחת?

אלכס קושניר: בבקשה, שלמה.

שלמה קרעי: תודה, אדוני יושב הראש.

שלמה קרעי: אתמול בנט במליאה התגאה בנושא הזה של משבר הקורונה והגל הרביעי, הוא התעקש לקרוא לו גל הדלתא, למרות שלא שמעתי אף פעם על חיסון חדש שהוא הביא לגל הדלתא הזה לעומת החיסון שאנחנו הבאנו לקורונה.

שלמה קרעי: אז אני רוצה לומר שני דברים.

שלמה קרעי: דבר אחד, יצאנו מהגל הזה, נכון, אבל בגלל ההפקרות הזאת של הממשלה שהייתה בתרדמת וקבינט קורונה שלא התכנס תקופה ארוכה, הרבה אזרחים שילמו על זה ביוקר, אם בחיים ואם בבריאות.

שלמה קרעי: הדבר השני זה העצמאים שמאז שאנחנו יצאנו מהממשלה הזאת, באופן זמני, שלא תתלהבו.

ולדימיר בליאק: אתם לא יצאתם, אתם הודחתם.

שלמה קרעי: לא, יצאנו, זה לא הודחנו.

שלמה קרעי: זה ברמייה, זה נקרא עשו תרגיל.

נירה שפק: הם פשוט אמרו למצביעים שלהם לא להצביע בהמוניהם כי אף אחד לא נוהר לקלפיות וזה מה שיצא.

שלמה קרעי: לא, עשו תרגיל של רמאות.

ולדימיר בליאק: יצאנו.

עופר כסיף: הוא כמו קאטו הזקן, הוא כל הזמן חוזר.

ולדימיר בליאק: יצאנו מהממשלה, פרשתם.

שלמה קרעי: ומאז שאנחנו נתנו לכם את המושכות, באופן זמני כמו שאמרתי, הפקרתם הרבה עצמאים.

ולדימיר בליאק: רגע, לא הבנתי, זאת הייתה רמאות או שנתתם לנו את המושכות?

ולדימיר בליאק: יש פה סתירה.

שלמה קרעי: בלית ברירה נתנו את המושכות.

ולדימיר בליאק: בלית ברירה, אוקיי.

שלמה קרעי: בגלל הרמאות שלכם.

ולדימיר בליאק: בלב כבד.

שלמה קרעי: בוודאי, בלב כבד של חצי מהעם, שעומד נדהם אל מול הממשלה שקמה לו.

נירה שפק: בשיעור של האחוזים לא היית בכיתה, הא?

שלמה קרעי: גברתי חברת הכנסת - - -

אלכס קושניר: בואו נתקדם, הוא מנסה לנמק הסתייגות.

שלמה קרעי: כשבנט הבטיח להקים ממשלה עשר מעלות ימינה - - -

נירה שפק: עזוב הבטחות.

נירה שפק: לא שאלתי על שיעור הבטחות, שאלתי על שיעור אחוזים.

נירה שפק: בכיתה של האחוזים אתה היית?

שלמה קרעי: זה האחוזים.

שלמה קרעי: את יודעת כמה מנדטים יש לימין?

נירה שפק: מעל 51.

אלכס קושניר: בפרק השותפויות אנחנו כבר הגענו לזה שאנחנו דנים מה זה ערך מוחלט, מכיתה ו' במתמטיקה.

אלכס קושניר: אני רוצה שנתקדם.

נירה שפק: אתה מצביע ואתה לא מתקבל, למה?

נירה שפק: כי אין לך רוב.

נירה שפק: קוראים לזה רוב.

שלמה קרעי: את יודעת כמה מנדטים ימניים יש בכנסת?

שלמה קרעי: תעשי חשבון - - -

נירה שפק: איך קרה - - -

אלכס קושניר: חברי כנסת יקרים, יש לי שם חדר מיוחד להתנצחויות פוליטיות.

עופר כסיף: לדעתי אתה דווקא מקטין בכוח של הימין, זה 110.

אלכס קושניר: חבר הכנסת שלמה קרעי, אני מבקש שתסיים את ההנמקה שלך.

שלמה קרעי: אני בדיוק מגיע לנקודה.

שלמה קרעי: אותם עצמאיים שנפגעו מהמגבלות, ובצדק, מגבלות שאפילו לא היו מספיקות, לא עשיתם מגבלות אפילו יותר הדוקות קצת, לא סגר חלילה, לא ביקשנו את זה, אבל מגבלות יותר הדוקות ושמירה יותר על בריאות הציבור, יש עסקים שהמחזור שלהם נפגע ושהם ללא רשת ביטחון, מובטלים מעל גיל 67 שלא הסכמתם להאריך להם, מובטלים מעל גיל 45 שגם עכשיו נמצאים איפה שהוא באוויר עם 400,000 מובטלים כמו שראינו.

שלמה קרעי: לכן אני מציע שאם רוצים להקפיא את השכר הממוצע אז נשתמש באותו כסף שנחסך, אנחנו מציעים, נשתמש באותו כסף שנחסך כדי לתת מזור לאותם עצמאים שמנסים להרים את הראש מעל המים.

אלכס קושניר: תודה רבה, חבר הכנסת שלמה קרעי.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: בעד – 2 נגד – 5 לא אושר.

אלכס קושניר: יעל, אנחנו יכולים להצביע על הסעיף?

שלמה קרעי: רגע, שאלה עקרונית, האם אתם רושמים בפרוטוקול שיש כאן חברי אופוזיציה שמצביעים בעד למרות שאתם מונעים מאיתנו זכות הצבעה?

יעל סלנט: זה הוראות התקנון.

שלמה קרעי: מה הוראות התקנון?

שלמה קרעי: גם במליאה כשחבר כנסת לא הצביע בזמן - - -

יעל סלנט: חברי אופוזיציה לא יכולים להצביע, מי שלא - - -

שלמה קרעי: גם במליאה כשהאצבע שלנו לא נספרת לצורך העניין, מתעדים בפרוטוקול מי הצביע בעד או נגד.

ולדימיר בליאק: אבל במליאה יש לך זכות הצבעה וכאן לא.

נירה שפק: זה לא אותו דבר.

שלמה קרעי: לא, גם שם אין לי זכות הצבעה.

ולדימיר בליאק: מה לא?

ולדימיר בליאק: במליאה יש לך זכות הצבעה עקרונית וכאן לא.

אלכס קושניר: שלמה, אני מבקש לקיים את הדיון הזה בוועדה שדנה בתקנון הכנסת.

ינון אזולאי: אני רק רוצה להגיש רביזיה על ההסתייגויות.

אלכס קושניר: בסדר גמור.

אלכס קושניר: על כל מה שהצבענו.

ינון אזולאי: על ההסתייגות האחרונה ועל ההסתייגות לסעיף 31.

שלמה קרעי: היועצת המשפטית, אני מבקש לברר עם שגית, היועצת המשפטית לכנסת, אני חושב שמגיעה לנו זכות הצבעה, שהתקנון, אתם מפרשים אותו לא נכון במקרה שכל האופוזיציה משתמשת בזה ככלי, אבל גם עם הפרשנות שלכם אני חושב שראוי לרשום בפרוטוקול את חברי האופוזיציה שמצביעים בעד או נגד.

שלמה קרעי: לא ייתכן שמוחקים.

יעל סלנט: אוקיי, אז לפי התקנון פשוט אין זכות הצבעה, אבל כמובן שאני אפנה את השאלה ליועצת המשפטית.

אלכס קושניר: מה עם סעיף 34?

יעל סלנט: יש כאן עוד, האמור בסעיף זה למעט בפריפריה, אני לא יודעת מה הכוונה אפילו.

שלמה קרעי: תסביר, ינון.

ינון אזולאי: על מה את מדברת?

אלכס קושניר: אתה לא חייב, ינון.

נירה שפק: מה אתה מתקיל אותו?

נירה שפק: אני לא מבינה.

שלמה קרעי: זה ההסתייגות שלו.

ינון אזולאי: אף אחד לא מתקיל אותי.

ינון אזולאי: על מה אתם מדברים?

יעל סלנט: בסעיף זה למעט בפריפריה.

יעל סלנט: אני לא מבינה.

ינון אזולאי: כן, אנשי הפריפריה, לא יוקפא להם השכר.

ינון אזולאי: מה פירוש מה הכוונה?

ינון אזולאי: אנחנו פה בוועדה, תדעי לך, גבירתי היועצת המשפטית, מאוד מאוד דואגים לפריפריה וכל מה שרק אפשר לתת להם – אני מבקש שאנשים בפריפריה, השכר שלהם לא יוקפא.

יעל סלנט: זה לא השכר שלהם.

שלמה קרעי: לא, שכר המינימום.

אלכס קושניר: לא משנה, יעל.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא התקבלה.

אלכס קושניר: בעד – 3 נגד – 7 לא אושר.

ינון אזולאי: רביזיה.

יעל סלנט: לעניין סעיף התחילה, אנחנו מורידים את סעיף התחילה.

גלעד גושר: אני רק אחדד מהבירור שעשיתי, יעל.

גלעד גושר: גם החוק הקודם פורסם ב-29.12, הכוונה היא שהוא צריך להיות מפורסם לפני שחל העדכון בשכר הממוצע על פי חוק הביטוח הלאומי.

גלעד גושר: הוא צריך להיות לכל הפחות יום אחד לפני, זאת אומרת לצורך העניין 29.12.2021.

גלעד גושר: אנחנו רק רוצים לוודא שהעדכון על פי חוק הביטוח הלאומי יהיה על פי החוק הזה.

גלעד גושר: זה מה שהתכוונתי, לכן או להשאיר ביום פרסומו של חוק זה או להפוך את זה ל-29.12.

גלעד גושר: זה לא משנה, אין פה באמת תיקון.

נירה שפק: אז למה לגעת בו?

גלעד גושר: אז אפשר להשאיר.

גלעד גושר: זאת הסיבה שהסעיף הזה קיים.

גלעד גושר: הייתה הצעה למחוק את הסעיף, אנחנו מגיבים להצעה.

גלעד גושר: זאת התשובה לגבי למה הוא כן נחוץ, כי הוא צריך להיות לפני ה-1.1.2022.

יעל סלנט: אז מה רוצים לקבוע, שהתחילה מתי תהיה?

גלעד גושר: אז אני אומר, או ביום פרסומו של חוק זה, כמו שכתוב, או ב-29.12 או כל תאריך רלוונטי ביניהם, זה לא משנה.

שלמה קרעי: יש לנו הסתייגויות.

יעל סלנט: אז איזה תאריך אנחנו רוצים?

אלכס קושניר: לשלמה קרעי הייתה הסתייגות לסעיף הזה, אני זוכר פשוט.

אלכס קושניר: הוא אמר שיש לו אחלה תחולה.

יעל סלנט: בסעיף 34, במקום ביום פרסומו של חוקק חוק זה, נגיד ביום שהממשלה –

טל שחם: לא, למה?

טל שחם: בואו ניצמד לנוסח הממשלתי.

אלכס קושניר: לא, אנחנו מקריאים הסתייגות של האופוזיציה.

שלמה קרעי: ביום שממשלת ההונאה תיפול, תקראי מה שכתוב.

יעל סלנט: ביום שהממשלה ה-36 תיפול.

אלכס קושניר: אוקיי, מי בעד?

שלמה קרעי: לא, אני רוצה לכתוב ההונאה.

שלמה קרעי: רגע, תן לי לנמק.

אלכס קושניר: שלמה, די נו.

שלמה קרעי: מה זה די?

שלמה קרעי: אנחנו קיבלנו הבטחה משגית שלא נגיש מאות ואלפי הסתייגויות אלא מספר מצומצם ויהיה לנו נימוק לכל הסתייגות.

ג'ידא רינאוי-זועבי: אבל תהיה ענייני.

שלמה קרעי: ענייני מאוד.

אלכס קושניר: כן, בבקשה, חבר הכנסת שלמה קרעי.

שלמה קרעי: אדוני יושב הראש, כמו שאמרתי, אני חושב שאתם בחוק ההסדרים הטלאי על גבי טלאי הזה, הלא מבושל, כמו שראינו כאן בהרבה פרקים שהגיעו, הרבה מהרפורמות והרבה מהדברים שמוצגים כאן לא הושקעה בהם מחשבה מספיק מאומצת וגם הפרק הזה שהוא סמל של עוד טלאי על גבי טלאי, של עוד משהו שמנסים לעשות בחטף מבלי לברר באמת מה נכון לעשות, איך אפשר להימנע מהישנות מקרים כאלה.

שלמה קרעי: היה מקרה כזה כבר בשנה שעברה, כמו שאמרתי קודם, אבל ממשלה שלא באמת אכפת לה אומרת טוב, בוא נמשיך עם טלאי, בוא נמשיך עם עוד משהו לא רציני ולא אמיתי.

שלמה קרעי: לכן אני חושב שהתוחלת הכי טובה של פרק שונות כזה שבא ככה במישמָש כזה, במשהו לא ברור, לבוא ולתקן דברים שהוא מקלקל יותר מאשר מתקן, אז התחולה שלו צריכה להיות ביום שממשלת ההונאה הזאת תיפול.

אלכס קושניר: מי בעד ההסתייגות?

אלכס קושניר: מי נגד?

אלכס קושניר: ההסתייגות לא התקבלה.

אלכס קושניר: בעד – 3

אלכס קושניר: לא אושר.

שלמה קרעי: גם לינון יש תחולה.

אלכס קושניר: ינון, יש לך?

ינון אזולאי: יש לי, אבל אני לא מנמק, תצביע.

אלכס קושניר: תודה.

אלכס קושניר: יש רביזיות על חלק מההסתייגויות.

שלמה קרעי: רגע, לא הצבעת.

אלכס קושניר: אני לא יכול להצביע על החוק.

שלמה קרעי: לא, על ההסתייגויות שלנו.

ינון אזולאי: אמרתי שאני לא מנמק, תצביע.

אלכס קושניר: סליחה, לא שמעתי.

אלכס קושניר: אז בבקשה.

שלמה קרעי: חבל שגיליתי לך, הייתי יכול במליאה לעצור אותך.

ינון אזולאי: אנחנו אופוזיציה אחראית והוגנת.

יעל סלנט: ההסתייגות הראשונה של סעיף 34, להכניס את סעיף 30 לתוקף, זה לא משהו שנדון פה בכלל, סעיף 30.

יעל סלנט: נראה לי שצריך להוריד את זה.

יעל סלנט: כשידונו בסעיף 30 תכניסו את ההסתייגות הזאת.

שלמה קרעי: מה זאת אומרת?

שלמה קרעי: זה מה שהוא רוצה שיהיה כתוב.

ינון אזולאי: עזבי, בואי נצביע.

יעל סלנט: בסעיף 34 בסיפה כתוב ברשומות, ברור, פרסום זה פרסום, זה פרסום ברשומות.

יעל סלנט: במקום 'ביום פרסומו של חוק זה' יבוא 'ב-1 בינואר 2023'.

אלכס קושניר: אז יש לנו שלוש הסתייגויות להצביע.

אלכס קושניר: אז בואי אחת אחרי השנייה.

אלכס קושניר: הסתייגות מספר 15.

אלכס קושניר: מי בעד הסתייגות מספר 15?

אלכס קושניר: מי נגד?

אלכס קושניר: ההסתייגות לא התקבלה.

אלכס קושניר: בעד – 1 נגד – 7 לא אושר.

ינון אזולאי: רביזיה.

אלכס קושניר: הסתייגות מספר 16.

אלכס קושניר: מי בעד?

אלכס קושניר: מי נגד?

אלכס קושניר: ההסתייגות לא התקבלה.

אלכס קושניר: בעד – 1 נגד – 7 לא אושר.

ינון אזולאי: רביזיה.

אלכס קושניר: הסתייגות מספר 17.

אלכס קושניר: מי בעד?

אלכס קושניר: מי נגד?

אלכס קושניר: ההסתייגות לא התקבלה.

אלכס קושניר: הצבעה

אלכס קושניר: נגד – 7 לא אושר.

ינון אזולאי: רביזיה.

ינון אזולאי: אגב לא צריך להקריא את ההסתייגויות?

אלכס קושניר: היא הקריאה.

אלכס קושניר: אנחנו נחזור בשלוש ועשר דקות כדי להצביע על הרביזיות.

אלכס קושניר: תודה.

אלכס קושניר: הרביזיות כולן נמשכו ולכן אנחנו יכולים להצביע על הסעיף.

אלכס קושניר: אני רק מבקש מהלשכה המשפטית להקריא את הנוסח, כולל הקצבאות שהוספנו בדיון הקודם.

יעל סלנט: אני מקווה שכל הקצבאות כלולות פה.

יעל סלנט: עשינו חיפוש וראינו שאלה כל הקצבאות שאמורות להיות כלולות, גם הביטוח לאומי וידא את הדבר הזה וגם במשרד האוצר.

יעל סלנט: אני אציין שיש עוד דברים שמושפעים אבל דיברנו על זה בדיון הקודם אז אני מקריאה.

יעל סלנט: והדברים שעכשיו התווספו בדיון זה, קצבה לפי תקנות הביטוח הלאומי (תשלום מיוחד בעד יילוד) התשל"ג-1973 תקנה 1, סעיף 2 לחוק תגמולי חסידי אומות עולם, שזה גם קצבה, סעיף 3 לחוק התגמולים, ילד שנתייתם עקב מעשה אלימות במשפחה.

יעל סלנט: והמענקים הבאים: יש לנו את אסירי ציון וותיקי מלחמת העולם השנייה, סעיף 17א לחוק התגמולים לאסירי ציון ובני משפחותיהם, וסעיף 6 לחוק מעמד ותיקי מלחמת העולם השנייה.

יעל סלנט: יש לנו מענק בר מצווה ליתומים של נפגע עבודה לפי סעיף 143 לחוק הביטוח הלאומי ויש לנו הוצאות קבורה לפי סעיפים 1 ו-1א לתקנות התגמולים לנפגעי פעולות איבה (הוצאות קבורה).

יעל סלנט: זה התיקון לחוק הפלת"ד.

אלכס קושניר: זה סעיף קטן אז אני יכול להצביע על שני הסעיפים האלה.

יעל סלנט: אפשר להצביע על כל סעיף 31.

אלכס קושניר: מי בעד סעיף 31?

אלכס קושניר: מי נגד?

אלכס קושניר: הסעיף התקבל.

אלכס קושניר: בעד – 2 נגד – 1 אושר.

יעל סלנט: האוצר בכל זאת רוצה להשאיר את סעיף התחילה, אז תחילתו של סעיף 31 ביום פרסומו של חוק זה.

אלכס קושניר: מי בעד?

אלכס קושניר: מי נגד?

אלכס קושניר: הסעיף אושר.

אלכס קושניר: בעד – 2 נגד – 1 אושר.

אלכס קושניר: החוק מוכן לקריאה שנייה ושלישית למליאה.

ולדימיר בליאק: אני רוצה רק מילה.

ולדימיר בליאק: סיימנו?

אלכס קושניר: רק שנייה, אני רק מגיש רביזיה על החוק.

אלכס קושניר: בבקשה, ולדימיר.

ולדימיר בליאק: אני רוצה רק לפרוטוקול, בשם חברתי חברת הכנסת נירה שפק ובשמי, להודות לאנשי אגף התקציבים וביטוח לאומי על זמינות, מקצועיות ושיתוף פעולה.

ולדימיר בליאק: תודה.

אלכס קושניר: תודה רבה, אז אנחנו ניפגש ברבע לארבע על מנת להצביע על הרביזיה.